Ministry y’ebyensimbi efulumizza ensimbi trillion 7 n’obuwumbi 307 ezisindise eri ebitongole bya government okuddukanya emirimu, nga zino zatunduttundu eryokubiri olwomwaka gwebyensimbi 2022/2023.
Ku trillion 7 n’obuwumbi 307 ezifulumiziddwa, 1 nobuwumbi 780 zigenda kusasula misaala gyabakozi ba government okuli nokwongeza emisaala gyabannascience omuli abasomesa ba science nabasawo nga bweyabasuubiza.
Obuwumbi 397 zisindikiddwa mu nteekateeka ya Parish Development Model government gyegamba nti yegenda okugya bannansi mu bwaavu.
Omuteesiteesi omukulu mu ministry y’byensimbi era avunanyizibwa ku kittavu kyeggwanga Ramathan Goobi, bwabadde alangirira ensimbi zino, agambye nti kati enteekateeka ya Parish Development Model yakateekebwamu obuwumbi 529.
Zino obuwumbi 529 makati ga trillion emu government gyeyateeka mu mbalirira y’omwaka guno eya Parish model.
Ramathan Goobi agambye nti kati buli muluka mukakafu nti mu gugenda kufuna obukadde 50.
Obuwumbi 337 gavument eziwereza mu kitongole kyeggwanga ekyamafuna ki Uganda National Oil Company UNOOC okukola ku nteekateeka zokuzimba omuddumuzi gwamafuta.
Obuwumbi 305 busindikiddwa mu bitongole byebyokwerinda, ng’amaggye gatutteko obuwumbi 180, Police efunyeeko obuwumbi 64, ekitongole kyamakomera obuwumbi 36 songa ebitongole ebikesi okuli ekiketera munda mu ggwanga nekitongole ekiketera wabweeru weggwanga bifunye obuwumbi 23.
Obuwumbi 265 ministry yebyensimbi ezifulumiza zikole ku kusasula akasiimo kabakozi ba gavument akamanyiddwanga gratuity songa obuwumbi 137 zigenze mu kitongole ki Uganda Road Fund gavument ezebitundu gyeziggya ensimbi okuddabiriza enguudo mu bitundu ebyo.
Obuwumbi 122 zisindiikiddwa mu kitongole ki National Medical Store okugula eddagala mu mwaliro ga government, songa obuwumbi 30 ministry yebyensimbi ezisindiise mu bitongole okuli Naads okugula ensigo zokusimba mu kiseera kino ekyokusiga kuno ziweebwe abalimi.
Obuwumbi 503 buwereddwa ekitongole ki UNRA okusasula ba contractors abakola enguudo.
obuwumbi 205 busindiikiddwa mu ministry yamasanyalaze nobugagga obwensibo.
Obuwumbi 142 buweereddwa ministry yebyentambula okuddukanya emirimu nokusasula ba contracts onga obuwumbi 45 bisindiikiddwa mu kampuni yeggwanga eyennyonyi Uganda Airlines okuddukanya emirimu gyaayo.
Obuwumbi 111 bugenze mu kitongole kyamazzi nobutonde bwensi.#
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn